Suvestinė redakcija nuo 2016-01-01 iki 2016-09-30

Įsakymas paskelbtas: Žin. 2004, Nr. 134-4889, i. k. 1042055ISAK00VA-145

Nauja redakcija nuo 2007-12-19:

Nr. VA-75, 2007-12-10, Žin. 2007, Nr. 134-5450 (2007-12-18), i. k. 1072055ISAK000VA-75

VALSTYBINĖS MOKESČIŲ INSPEKCIJOS

PRIE LIETUVOS RESPUBLIKOS FINANSŲ MINISTERIJOS

VIRŠININKAS

ĮSAKYMAS

DĖL METINĖS A KLASĖS IŠMOKŲ, NUO JŲ IŠSKAIČIUOTO IR SUMOKĖTO PAJAMŲ MOKESČIO DEKLARACIJOS FR0573 FORMOS, JOS FR0573A, FR0573U PRIEDŲ PILDYMO IR TEIKIMO TAISYKLIŲ PATVIRTINIMO

2004 m. liepos 26 d. Nr. VA-145

Vilnius

Vadovaudamasis Valstybinės mokesčių inspekcijos prie Lietuvos Respublikos finansų ministerijos nuostatų, patvirtintų Lietuvos Respublikos finansų ministro 1997 m. liepos 29 d. įsakymu Nr. 110 (Žin., 1997, Nr. 87-2212; 2004, Nr. 82-2966), 18.11 punktu ir siekdamas pagerinti gyventojų pajamų mokesčio administravimą:

1. Tvirtinu pridedamas:

1.1. Metinės A klasės išmokų, nuo jų išskaičiuoto ir sumokėto pajamų mokesčio deklaracijos FR0573 formos, jos FR0573A, FR0573U priedų pildymo ir teikimo taisykles (toliau – Taisyklės);

1.2. Metinės A klasės išmokų, nuo jų išskaičiuoto ir sumokėto pajamų mokesčio deklaracijos FR0573 formą ir jos priedus: Nuolatiniams Lietuvos gyventojams išmokėtų A klasės išmokų, nuo jų išskaičiuoto ir sumokėto pajamų mokesčio FR0573A formą, Nenuolatiniams Lietuvos gyventojams išmokėtų A klasės išmokų, nuo jų išskaičiuoto ir sumokėto pajamų mokesčio FR0573U formą (toliau – FR0573 forma).

2. Neteko galios nuo 2012-12-12

Punkto naikinimas:

Nr. VA-108, 2012-12-06, Žin. 2012, Nr. 143-7423 (2012-12-11), i. k. 1122055ISAK00VA-108

3. Neteko galios nuo 2012-12-12

Punkto naikinimas:

Nr. VA-108, 2012-12-06, Žin. 2012, Nr. 143-7423 (2012-12-11), i. k. 1122055ISAK00VA-108

VIRŠININKĖ	VIOLETA LATVIENĖ

SUDERINTA

Lietuvos Respublikos finansų ministras

Algirdas Butkevičius

2004 m. liepos 23 d.

PATVIRTINTA

Valstybinės mokesčių inspekcijos prie Lietuvos Respublikos finansų ministerijos viršininko

2004 m. liepos 26 d. įsakymu Nr. VA-145

(Valstybinės mokesčių inspekcijos prie Lietuvos

Respublikos finansų ministerijos viršininko

2014 m. lapkričio 25 d. įsakymo Nr. VA-151

redakcija)

METINĖS A KLASĖS IŠMOKŲ, NUO JŲ IŠSKAIČIUOTO IR SUMOKĖTO PAJAMŲ MOKESČIO DEKLARACIJOS FR0573 FORMOS, JOS PRIEDŲ FR0573A, FR0573U FORMŲ UŽPILDYMO IR TEIKIMO TAISYKLĖS

I SKYRIUS

BENDROSIOS NUOSTATOS

1. Šios Metinės A klasės išmokų, nuo jų išskaičiuoto ir sumokėto pajamų mokesčio deklaracijos FR0573 formos, jos priedų FR0573A, FR0573U formų užpildymo ir teikimo taisyklės (toliau – taisyklės) nustato Metinės A klasės išmokų, nuo jų išskaičiuoto ir sumokėto pajamų mokesčio deklaracijos FR0573 formos (4 versija, toliau – deklaracija), jos FR0573A priedo „Nuolatiniams Lietuvos gyventojams išmokėtos A klasės išmokos, nuo jų išskaičiuotas ir sumokėtas pajamų mokestis“ (toliau – A priedas) ir FR0573U priedo „Nenuolatiniams Lietuvos gyventojams išmokėtos A klasės išmokos, nuo jų išskaičiuotas ir sumokėtas pajamų mokestis“ (toliau – U priedas) formų užpildymo ir teikimo mokesčių administratoriui tvarką.

2. Taisyklės parengtos, vadovaujantis Lietuvos Respublikos gyventojų pajamų mokesčio įstatymu (toliau – GPMĮ), Lietuvos Respublikos mokesčių administravimo įstatymu (toliau – MAĮ) ir kitais teisės aktais.

3. Lietuvos vienetai, užsienio vienetai, vykdantys veiklą per nuolatines buveines Lietuvoje, nenuolatiniai Lietuvos gyventojai, vykdantys individualią veiklą per nuolatines bazes Lietuvoje, nuolatiniai Lietuvos gyventojai (toliau – mokestį išskaičiuojantys asmenys) privalo teikti tinkamai užpildytą deklaraciją ir jos A bei U priedus, per mokestinį laikotarpį (kalendorinius metus) nuolatiniams ir nenuolatiniams Lietuvos gyventojams (toliau – gyventojas) išmokėję išmokas, pagal mokesčio mokėjimo tvarką priskiriamas gyventojo A klasės pajamoms (toliau – A klasės išmokos), jeigu tokios išmokos neturėjo būti deklaruotos Mėnesinės pajamų mokesčio nuo A klasės pajamų deklaracijos FR0572 formos (toliau – deklaracijos FR0572 forma), patvirtintos Valstybinės mokesčių inspekcijos prie Lietuvos Respublikos finansų ministerijos viršininko 2004 m. sausio 15 d. įsakymu Nr. VA-7 „Dėl Mėnesinės pajamų mokesčio nuo A klasės pajamų deklaracijos formos, jos priedų formų bei jų pildymo ir pateikimo taisyklių patvirtinimo“, Nuo nuolatinių Lietuvos gyventojų A klasės pajamų apskaičiuoto pajamų mokesčio duomenų FR0572A formoje (toliau – FR0572A priedas) ir / arba Nuo nenuolatinių Lietuvos gyventojų turto pardavimo A klasės pajamų apskaičiuoto pajamų mokesčio duomenų FR0572U formoje (toliau – FR0572U priedas).

4. Deklaracijoje ir jos A priede Lietuvos komerciniai bankai ir kitos kredito įstaigos Lietuvoje turi nurodyti nuolatiniams Lietuvos gyventojams per mokestinį laikotarpį (kalendorinius metus) išmokėtus iš užsienio vienetų gautus dividendus.

Deklaracijoje ir jos A priede autorių teisių ir gretutinių teisių kolektyvinio administravimo asociacijos Lietuvoje turi nurodyti nuolatiniams Lietuvos gyventojams išmokėtus iš užsienio vienetų gautus honorarus.

Lietuvos komerciniai bankai ir kitos kredito įstaigos Lietuvoje, autorių teisių ir gretutinių teisių kolektyvinio administravimo asociacijos Lietuvoje toliau vadinamos tarpininkais.

Deklaracijoje ir jos U priede Lietuvos vienetai, 2015 metais ir vėlesniais mokestiniais laikotarpiais išmokėję dividendus Lietuvos ir užsienio vienetams (finansų maklerio įmonėms, kredito įstaigoms ir pan.), kurie dividendus paskirsto galutiniams jų gavėjams ir kurie dividendus išmokantiems Lietuvos vienetams neatskleidžia akcininkų sąrašų, turi nurodyti tokiems Lietuvos ir užsienio vienetams per mokestinį laikotarpį (kalendorinius metus) išmokėtus dividendus ir nuo jų išskaičiuotą ir į biudžetą sumokėtą pajamų mokestį.

5. Deklaracijoje ir jos U priede mokestį išskaičiuojantys asmenys turi nurodyti nenuolatiniams Lietuvos gyventojams išmokėtas A klasės išmokas, neatsižvelgdami į tai, ar pagal GPMĮ 5 straipsnio 4 dalį tokios išmokos yra nenuolatinio Lietuvos gyventojo pajamų mokesčio objektas, ar ne.

6. Mokestį išskaičiuojantys asmenys deklaracijų teikti neprivalo, jei per mokestinį laikotarpį (kalendorinius metus) gyventojams neišmokėjo jokių deklaruojamų A klasės išmokų. Neapmokestinamosios A klasės išmokos, kurių neprivaloma deklaruoti, nurodytos taisyklių 1 priede „Nedeklaruojamų neapmokestinamųjų A klasės išmokų sąrašas“.

7. Duomenys apie kiekvienam gyventojui iš Valstybinio socialinio draudimo fondo biudžeto išmokėtas ligos, motinystės, tėvystės ir motinystės (tėvystės) pašalpas gali būti teikiami Valstybinės mokesčių inspekcijos prie Lietuvos Respublikos finansų ministerijos nustatyta ir su Valstybinio socialinio draudimo fondo valdyba prie Socialinės apsaugos ir darbo ministerijos suderinta duomenų teikimo elektroniniu būdu tvarka.

8. Mokestį išskaičiuojantys asmenys užpildo Valstybinės mokesčių inspekcijos prie Lietuvos Respublikos finansų ministerijos (toliau – VMI prie FM) interneto svetainėje (www.vmi.lt) arba VMI prie FM elektroninio deklaravimo sistemoje (https://deklaravimas.vmi.lt) paskelbtas deklaracijos ir jos A bei U priedų formas.

9. Deklaracija ir jos A bei U priedai turi būti užpildomi laikantis tokių reikalavimų:

9.1. užpildoma juodu arba tamsiai mėlynu rašikliu (rašalu),

9.2. raidės ir skaičiai turi būti įrašomi tiksliai į jiems skirtas vietas, nepažeidžiant nurodytų laukų linijų,

9.3. tekstas rašomas didžiosiomis spausdintinėmis raidėmis,

9.4. kai į deklaraciją arba jos A bei U priedus įrašomas rodiklis turi mažiau ženklų negu atitinkamame laukelyje jam yra skirta vietų, tai tuščios vietos (tušti langeliai) gali būti paliekamos tiek dešinėje, tiek kairėje pusėje, išskyrus laukelius, kuriuose įrašomos pinigų sumos. Laukeliuose, kuriuose įrašomos pinigų sumos, tuščios vietos (tušti langeliai) turi būti paliekamos tik kairėje pusėje,

9.5. įrašomos išmokėtų A klasės išmokų sumos negali būti apvalinamos, t. y. jos turi būti nurodomos:

- litais ir centais, kai deklaruojamos 2014 metais išmokėtos išmokos,

- eurais ir centais, kai deklaruojamos 2015 metais ir vėlesniais mokestiniais laikotarpiais išmokėtos išmokos.

Tuo atveju, kai pinigų sumą sudaro tik sveiki skaičiai, po kablelio turi būti įrašomi nuliai,

9.6. pajamų mokesčio sumos, išskaičiuotos ir sumokėtos nuo 2014 metais išmokėtų išmokų, įrašomos litais. Pajamų mokesčio sumos, išskaičiuotos ir sumokėtos nuo 2015 metais ir vėlesniais mokestiniais laikotarpiais išmokėtų išmokų, įrašomos eurais.

Pajamų mokesčio sumos turi būti apvalinamos: 49 centai ir mažiau – atmetami, 50 centų ir daugiau – laikomi litu / euru,

9.7. neužpildomuose laukeliuose nerašoma jokių brūkšnelių ar kitų simbolių,

9.8. užpildant deklaraciją ir jos A bei U priedus kompiuteriu, turi būti laikomasi visų minėtų reikalavimų (išskyrus 9.1 punktą),

9.9. kompiuteriu išspausdintoje deklaracijoje ir jos A bei U prieduose turi išlikti originalo formos proporcijos (atstumai tarp ženklų, esančių formos kampuose, atstumai tarp šių ženklų ir užpildomų laukų).

10. Užpildytą deklaraciją turi pasirašyti:

10.1. Lietuvos vieneto vadovas arba jo įgaliotas asmuo ir vyriausiasis buhalteris (buhalteris) ar apskaitos paslaugas teikiančios įmonės įgaliotas asmuo (ar apskaitos paslaugas teikiantis individualią veiklą vykdantis gyventojas) arba neribotos civilinės atsakomybės vieneto savininkas (jei jis pats tvarko apskaitą) − kai išmokas gyventojams išmoka Lietuvos vienetas,

10.2. mažosios bendrijos vadovas − kai mažoji bendrija turi vienasmenį valdymo organą, mažosios bendrijos atstovas − kai mažosios bendrijos narių susirinkimas yra mažosios bendrijos valdymo organas, mažosios bendrijos narys − kai mažosios bendrijos narių susirinkimas yra mažosios bendrijos valdymo organas ir joje yra vienas narys (kai išmokas gyventojams išmokantis Lietuvos vienetas yra mažoji bendrija),

10.3. nuolatinis Lietuvos gyventojas – kai A klasės išmokas išmoka nuolatinis Lietuvos gyventojas,

10.4. užsienio vieneto įgaliotas asmuo – kai A klasės išmokas išmoka užsienio vienetas, vykdantis veiklą per nuolatinę buveinę Lietuvoje,

10.5. nenuolatinis Lietuvos gyventojas, vykdantis individualią veiklą per nuolatinę bazę Lietuvoje, ar jo įgaliotas asmuo – kai A klasės išmokas išmoka nenuolatinis Lietuvos gyventojas, vykdantis individualią veiklą per nuolatinę bazę Lietuvoje.

II SKYRIUS

DEKLARACIJOS UŽPILDYMAS

11. Deklaracijos 1–7 laukeliuose turi būti įrašomi mokestį išskaičiuojančio asmens duomenys:

11.1. 1 laukelyje − Lietuvos vieneto, nuolatinio Lietuvos gyventojo, užsienio vieneto, vykdančio veiklą per nuolatinę buveinę Lietuvos Respublikoje, arba nenuolatinio Lietuvos gyventojo, vykdančio individualią veiklą per nuolatinę bazę Lietuvos Respublikoje, mokesčio mokėtojo identifikacinis numeris (kodas) Mokesčių mokėtojų registro nuostatų, patvirtintų Lietuvos Respublikos Vyriausybės 2000 m. rugsėjo 6 d. nutarimu Nr. 1059 „Dėl mokesčių mokėtojų registro įsteigimo ir jo nuostatų patvirtinimo“, nustatyta tvarka suteiktas Mokesčių mokėtojų registre,

11.2. 2 laukelyje − savivaldybės, kurioje yra šio asmens buveinė (jei mokestį išskaičiuojantis asmuo yra juridinis asmuo), nuolatinė gyvenamoji vieta (jei mokestį išskaičiuojantis asmuo yra nuolatinis Lietuvos gyventojas) arba gyvenamoji vieta (jei mokestį išskaičiuojantis asmuo yra nenuolatinis Lietuvos gyventojas, vykdantis individualią veiklą per nuolatinę bazę Lietuvoje), arba individualios veiklos vykdymo vieta (jei mokestį išskaičiuojantis asmuo – nenuolatinis Lietuvos gyventojas, vykdantis individualią veiklą per nuolatinę bazę Lietuvoje ir neturintis gyvenamosios vietos Lietuvoje), kodas,

11.3. 3 laukelyje − pavadinimas (kai A klasės išmokas išmoka Lietuvos vienetas ar užsienio vienetas, vykdantis veiklą per nuolatinę buveinę Lietuvoje) arba vardas (vardai) ir pavardė (pavardės) (kai A klasės išmokas išmoka nuolatinis Lietuvos gyventojas arba nenuolatinis Lietuvos gyventojas, vykdantis individualią veiklą per nuolatinę bazę Lietuvoje). Jei neužtenka langelių vardams ir pavardėms įrašyti, tai nurodomas tik pirmas vardas ir pirmoji pavardė. Tarp vardų ir pavardžių paliekamas tuščias langelis,

11.4. 4 laukelyje − buveinės adresas (jei mokestį išskaičiuojantis asmuo yra Lietuvos vienetas arba užsienio vieneto nuolatinė buveinė Lietuvoje) arba nuolatinės gyvenamosios vietos adresas (jei mokestį išskaičiuojantis asmuo yra nuolatinis Lietuvos gyventojas), arba gyvenamosios vietos adresas (jei mokestį išskaičiuojantis asmuo yra nenuolatinis Lietuvos gyventojas, vykdantis individualią veiklą per nuolatinę bazę Lietuvoje), arba nuolatinės bazės įregistravimo vietos (jei mokestį išskaičiuojantis asmuo yra nenuolatinis Lietuvos gyventojas, vykdantis individualią veiklą per nuolatinę bazę Lietuvoje ir neturintis gyvenamosios vietos Lietuvoje) adresas,

11.5. 5 laukelyje − telefono numeris (jei turi),

11.6. 7 laukelyje − elektroninio pašto adresas (jei turi).

12. Deklaracijos 8 laukelyje turi būti įrašoma deklaracijos užpildymo data (skaitmenimis įrašomi metai, mėnuo, diena).

13. Deklaracijos laukelyje „Registracijos Nr.“ turi būti įrašomas deklaracijos registracijos numeris pagal mokestį išskaičiuojančio asmens nusistatytą dokumentų registravimo tvarką.

14. Deklaracijos 9 laukelyje turi būti įrašomas mokestinis laikotarpis (kalendoriniai metai), kurio deklaracija teikiama.

15. Deklaracijos 12 laukelyje turi būti įrašomas deklaracijos A priedo pridedamų lapų skaičius.

16. Deklaracijos 13 laukelyje turi būti įrašomas A priedo pridedamų lapų užpildytų eilučių skaičius.

17. Deklaracijos 14 laukelyje turi būti įrašomas deklaracijos U priedo pridedamų lapų skaičius.

18. Deklaracijos 15 laukelyje turi būti įrašomas U priedo pridedamų lapų užpildytų eilučių skaičius.

19. Deklaracijos 16 laukelyje turi būti įrašoma per mokestinį laikotarpį (kalendorinius metus), kurio deklaracija teikiama, nuolatiniams Lietuvos gyventojams išmokėtų apmokestinamųjų A klasės išmokų (neatėmus gyventojams pritaikytų neapmokestinamųjų pajamų dydžių (toliau – NPD), papildomų neapmokestinamųjų pajamų dydžių (toliau – PNPD), valstybinio socialinio draudimo įmokų, privalomojo sveikatos draudimo įmokų, pajamų mokesčio) ir neapmokestinamųjų deklaruojamų A klasės išmokų suma (t. y. A priedo visų pridedamų lapų A10 laukeliuose nurodyta suma).

20. Deklaracijos 17 laukelyje turi būti įrašoma išskaičiuota pajamų mokesčio suma, tenkanti per mokestinį laikotarpį (kalendorinius metus), kurio deklaracija teikiama, nuolatiniams Lietuvos gyventojams faktiškai išmokėtoms apmokestinamoms A klasės išmokoms (t. y. A priedo visų pridedamų lapų A12 laukeliuose nurodyta suma).

21. Deklaracijos 18 laukelyje turi būti įrašoma per mokestinį laikotarpį (kalendorinius metus) į biudžetą sumokėta pajamų mokesčio suma, kuri išskaičiuota nuo nuolatiniams Lietuvos gyventojams per mokestinį laikotarpį (kalendorinius metus), kurio deklaracija teikiama, išmokėtų apmokestinamųjų A klasės išmokų (t. y. A priedo visų pridedamų lapų A13 laukeliuose nurodyta suma), ir mokestį išskaičiuojančio asmens lėšomis į biudžetą sumokėta pajamų mokesčio suma (t. y. A priedo visų pridedamų lapų A17 laukeliuose nurodyta suma).

22. Deklaracijos 19 laukelyje turi būti įrašoma per mokestinį laikotarpį (kalendorinius metus), kurio deklaracija teikiama, nenuolatiniams Lietuvos gyventojams

išmokėtų apmokestinamųjų A klasės išmokų (neatėmus valstybinio socialinio draudimo įmokų, privalomojo sveikatos draudimo įmokų, pajamų mokesčio) ir neapmokestinamųjų deklaruojamų A klasės išmokų bei A klasės išmokų, kurios pagal GPMĮ nėra nenuolatinio Lietuvos gyventojo pajamų mokesčio objektas, suma (t. y. U priedo visų pridedamų lapų U12 laukeliuose nurodyta suma).

23. Deklaracijos 20 laukelyje turi būti įrašoma išskaičiuota pajamų mokesčio suma, tenkanti per mokestinį laikotarpį (kalendorinius metus), kurio deklaracija teikiama, nenuolatiniams Lietuvos gyventojams faktiškai išmokėtoms apmokestinamoms A klasės išmokoms (t. y. U priedo visų pridedamų lapų U14 laukeliuose nurodyta suma).

24. Deklaracijos 21 laukelyje turi būti įrašoma per mokestinį laikotarpį (kalendorinius metus) į biudžetą sumokėta pajamų mokesčio suma, išskaičiuota nuo nenuolatiniams Lietuvos gyventojams per mokestinį laikotarpį (kalendorinius metus), kurio deklaracija teikiama, išmokėtų apmokestinamųjų A klasės išmokų (t. y. U priedo visų pridedamų lapų U15 laukeliuose nurodyta suma), ir mokestį išskaičiuojančio asmens lėšomis į biudžetą sumokėta pajamų mokesčio suma (t. y. U priedo visų pridedamų lapų U19 laukeliuose nurodyta suma).

III SKYRIUS

A PRIEDO UŽPILDYMAS

25. Deklaracijos A priedas turi būti užpildomas, jeigu mokestį išskaičiuojantis asmuo per mokestinį laikotarpį (kalendorinius metus) nuolatiniams Lietuvos gyventojams išmokėjo A klasės išmokas, kurios neturėjo būti nurodytos to mokestinio laikotarpio deklaracijos FR0572 formų FR0572A prieduose:

25.1. su darbo santykiais ar jų esmę atitinkančiais santykiais susijusias išmokas, ligos, motinystės, tėvystės ir motinystės (tėvystės) pašalpas ir

25.2. pagal GPMĮ 17 straipsnio 1 dalį neapmokestinamosioms pajamoms priskiriamas išmokas, kurios nenurodytos taisyklių 1 priede pateiktame Nedeklaruojamų neapmokestinamųjų A klasės išmokų sąraše.

Jeigu tam pačiam nuolatiniam Lietuvos gyventojui per mokestinį laikotarpį (kalendorinius metus), kurio deklaracija teikiama, buvo išmokėtos kelių rūšių A klasės išmokos, turi būti užpildoma tiek eilučių, kiek rūšių A klasės išmokų buvo išmokėta.

26. Deklaracijos A priedo laukelyje „Lapo numeris“ turi būti įrašomas užpildomo A priedo lapo eilės numeris. Visų pridedamų A priedo lapų numeracija turi būti ištisinė (pavyzdžiui, 1, 2, 3 ir t. t.).

27. Į deklaracijos A priedo 1, 8, 9 laukelius turi būti perkeliami duomenys iš deklaracijos 1, 8, 9 laukelių.

28. Deklaracijos A priedo A3 laukelyje turi būti įrašomas į šį priedą įrašomos eilutės eilės numeris. Kai užpildomas daugiau negu vienas A priedo lapas, visų pridedamų lapų eilučių numeracija turi būti ištisinė (pavyzdžiui, 1, 2, 3, 4, 5 ir t. t.).

29. Deklaracijos A priedo A4 laukelyje turi būti įrašomas nuolatinio Lietuvos gyventojo mokesčių mokėtojo identifikacinis numeris (kodas) Lietuvos Respublikos gyventojų registre ar Mokesčių mokėtojų registre.

Tais atvejais, kai mokestį išskaičiuojantis asmuo pagal nuolatinio Lietuvos gyventojo išrašytą apskaitos dokumentą negali nustatyti jo mokesčių mokėtojo identifikacinio numerio (kodo), o tik pridėtinės vertės mokesčio (toliau – PVM) mokėtojo kodą, A4 laukelyje gali būti nurodomas PVM mokėtojo kodas. PVM mokėtojo kodas turi būti nurodomas su prefiksu „LT“ (pavyzdžiui, LT000000000000).

Tais atvejais, kai nuolatinis Lietuvos gyventojas neturi mokesčių mokėtojo identifikacinio numerio (kodo) ir (ar) negali būti nurodomas jo PVM mokėtojo kodas, A4 laukelyje turi būti nurodomi jo asmens tapatybę patvirtinančio dokumento serija ir numeris (tarp dokumento serijos ir numerio simbolių paliekamas vienas tuščias langelis).

30. Deklaracijos A priedo A4.1 laukelyje turi būti įrašoma (skaitmeniu), koks nuolatinio Lietuvos gyventojo identifikavimo kodas yra nurodytas A4 laukelyje. Turi būti įrašoma:

30.1. skaitmuo 1 − kai A4 laukelyje nurodytas mokesčių mokėtojo asmens kodas,

30.2. skaitmuo 2 − kai A4 laukelyje nurodytas PVM mokėtojo kodas,

30.3. skaitmuo 3 − kai A4 laukelyje nurodyti asmens tapatybę patvirtinančio dokumento serija ir numeris.

31. Deklaracijos A priedo A5 laukelyje turi būti įrašomas nuolatinio Lietuvos gyventojo, įrašomo į A priedą, vardas ir pavardė. Kai nuolatinis Lietuvos gyventojas registruotas keliais vardais ir / ar pavardėmis, tai nurodomi visi vardai ir pavardės, o jei tam neužtenka vietos, tai nurodomas tik pirmas vardas ir pirmoji pavardė. Tarp vardų ir pavardžių paliekamas tuščias langelis.

32. Deklaracijos A priedo A6 laukelyje turi būti įrašomas kodas savivaldybės, kurią nuolatinis Lietuvos gyventojas, vadovaudamasis Lietuvos gyventojo gyvenamosios vietos savivaldybės pranešimo (nurodymo) mokestį išskaičiuojančiam asmeniui taisyklėmis, patvirtintomis Valstybinės mokesčių inspekcijos prie Lietuvos Respublikos finansų ministerijos viršininko 2003 m. gruodžio 19 d. įsakymu Nr. V-328 „Dėl Lietuvos gyventojo gyvenamosios vietos savivaldybės pranešimo (nurodymo) mokestį išskaičiuojančiam asmeniui taisyklių patvirtinimo“, nurodė mokestį išskaičiuojančiam asmeniui.

A6 laukelis neužpildomas tuo atveju, kai mokestį išskaičiuojantis asmuo kaip tarpininkas nuolatiniam Lietuvos gyventojui išmoka dividendus ir / arba honorarą, gautą iš užsienio vienetų.

33. Deklaracijos A priedo A7 laukelyje turi būti įrašomas nuolatiniam Lietuvos gyventojui išmokėtų A klasės išmokų kodas. Išmokų rūšių kodai nurodyti taisyklių 2 priede „A klasės išmokų kodai‘‘.

Mokestį išskaičiuojantys asmenys mokestiniu laikotarpiu išmokėtas ligos pašalpas už dvi pirmąsias ligos dienas turi nurodyti išmokos kodu 01 (Su darbo santykiais ar jų esmę atitinkančiais santykiais susijusios išmokos).

34. Deklaracijos A priedo A8 laukelyje turi būti įrašoma A10 laukelyje atitinkamoje eilutėje įrašytai su darbo santykiais ar jų esmę atitinkančiais santykiais susijusių išmokų sumai per mokestinį laikotarpį (kalendorinius metus) taikyta metinė NPD suma. Jeigu A10 laukelyje nurodytai su darbo santykiais ar jų esmę atitinkančiais santykiais susijusių išmokų sumai mokestiniu laikotarpiu nebuvo taikytas metinis NPD, A8 laukelyje turi būti įrašomas nulis.

35. Deklaracijos A priedo A9 laukelyje turi būti įrašoma A10 laukelyje atitinkamoje eilutėje įrašytai išmokų sumai per mokestinį laikotarpį (kalendorinius metus) taikyta metinė PNPD suma. Jeigu A10 laukelyje nurodytai sumai mokestiniu laikotarpiu nebuvo taikytas metinis PNPD, A9 laukelyje turi būti įrašomas nulis.

A9 laukelis neužpildomas tuo atveju, kai mokestį išskaičiuojantis asmuo kaip tarpininkas nuolatiniam Lietuvos gyventojui išmoka dividendus ir / arba honorarą, gautą iš užsienio vienetų.

36. Deklaracijos A priedo A10 laukelyje turi būti įrašoma nuolatiniam Lietuvos gyventojui išmokėtų apmokestinamųjų A klasės išmokų (neatėmus metinio NPD, metinio PNPD, valstybinio socialinio draudimo įmokų, privalomojo sveikatos draudimo įmokų, pajamų mokesčio) ir / arba neapmokestinamųjų A klasės išmokų suma.

Tais atvejais, kai bankrutuojanti įmonė gyventojams išmoka darbo užmokestį, gautą iš Garantinio fondo lėšų, atsižvelgiant į tai, kad šios lėšos įmonei perduodamos be pajamų mokesčio ir valstybinio socialinio draudimo bei privalomojo sveikatos draudimo įmokų sumų, į deklaracijos A10 laukelį turi būti įrašoma darbo užmokesčio suma, prie jos pridėjus į biudžetą mokėtiną pajamų mokesčio, valstybinio socialinio draudimo ir privalomojo sveikatos draudimo įmokų sumas.

Jeigu tam pačiam nuolatiniam Lietuvos gyventojui mokestiniu laikotarpiu buvo išmokėta apmokestinamųjų ir neapmokestinamųjų deklaruojamų A klasės išmokų, tai šios išmokos turi būti įrašomos A priedo atskirose eilutėse.

Tuo atveju, kai mokestį išskaičiuojantis asmuo nuolatiniam Lietuvos gyventojui už samdomą darbą užsienio valstybėje, kuri yra Europos Sąjungos valstybė narė arba su kuria Lietuvos Respublika yra sudariusi ir taiko dvigubo apmokestinimo išvengimo sutartį, išmokėjęs su darbo santykiais ar jų esmę atitinkančiais santykiais susijusias išmokas, mokestiniu laikotarpiu panaikino tokių išmokų dvigubą apmokestinimą, į deklaracijos A priedo A10 laukelį tokios išmokos turi būti įrašomos kaip neapmokestinamosios deklaruojamos su darbo santykiais susijusios išmokos. Kartu su deklaracija mokesčių administratoriui turi būti pateikiamas dokumentas, įrodantis, kad nuo deklaracijoje nurodytam nuolatiniam Lietuvos gyventojui už darbą užsienio valstybėje išmokėtų su darbo santykiais ar jų esmę atitinkančiais santykiais susijusių išmokų užsienio valstybėje sumokėtas pajamų mokestis ar jam tapatus mokestis (jeigu išmokos išmokėtos už darbą užsienio valstybėje, su kuria sudaryta ir taikoma dvigubo apmokestinimo išvengimo sutartis, turi būti pateikiamas ir dokumentas, įrodantis, kad nuo tokių išmokų užsienio valstybėje sumokėtas pajamų mokestis ar jam tapatus mokestis, remiantis šios sutarties nuostatomis). Jeigu mokestį išskaičiuojantis asmuo deklaraciją teikia elektroniniu būdu, tokį dokumentą jis gali pateikti elektroniniu būdu.

37. Deklaracijos A priedo A11 laukelyje turi būti įrašomas A10 laukelio atitinkamoje eilutėje įrašytai sumai taikytinas pajamų mokesčio tarifas. Jeigu A10 laukelyje įrašytos pajamų mokesčiu neapmokestinamosios sumos, tai A11 laukelyje turi būti įrašomas nulis.

A11 laukelyje turi būti įrašomas nulis ir tuo atveju, kai mokestį išskaičiuojantis asmuo kaip tarpininkas nuolatiniam Lietuvos gyventojui išmoka dividendus ir / arba honorarą, gautą iš užsienio vienetų.

38. Deklaracijos A priedo A12 laukelyje turi būti įrašoma išskaičiuota pajamų mokesčio suma, tenkanti per mokestinį laikotarpį (kalendorinius metus), kurio deklaracija teikiama, išmokėtoms pajamų mokesčiu apmokestinamoms A klasės išmokoms, įrašytoms A10 laukelio atitinkamoje eilutėje. A12 laukelyje turi būti nurodoma ir pajamų mokesčio suma, išskaičiuota nuo iš Garantinio fondo lėšų išmokėtų išmokų.

Tais atvejais, kai nuo per mokestinį laikotarpį išmokėtų su darbo santykiais ar jų esmę atitinkančiais santykiais susijusių išmokų išskaičiuota pajamų mokesčio suma didesnė negu turėjo būti išskaičiuota ir kai mokestį išskaičiuojančio asmens gyventojui grąžinta pajamų mokesčio suma yra didesnė negu išskaičiuota pajamų mokesčio suma, tai A priedo A12 laukelyje turi būti įrašomas tokios grąžintos ir išskaičiuotos pajamų mokesčio sumos skirtumas su minuso ženklu.

Pavyzdys

Lietuvos įmonė savo darbuotojui – nuolatiniam Lietuvos gyventojui, turinčiam nustatytą 30–55 procentų darbingumo lygį, kiekvieną 2015 metų mėnesį mokėjo po 175 Eur darbo užmokesčio (gyventojas dirbo puse etato) ir, pritaikiusi tokiam darbuotojui taikytiną 175 Eur mėnesio NPD, nuo darbo užmokesčio sumos neišskaičiuodavo pajamų mokesčio. Toks darbuotojas spalio mėnesį iš Valstybinio socialinio draudimo fondo valdybos (toliau – VSDFV) teritorinio skyriaus gavo 50 Eur ligos pašalpą, nuo kurios buvo išskaičiuota 8 Eur pajamų mokesčio suma. Atsižvelgdama į VSDF teritorinio skyriaus pateiktus duomenis, įmonė darbuotojui grąžino VSDF teritorinio skyriaus nuo ligos pašalpos visą išskaičiuotą 8 Eur pajamų mokesčio sumą, kurią deklaracijos A priedo A12 laukelyje nurodo su minuso ženklu.

Tais atvejais, kai mokestį išskaičiuojantis asmuo pajamų mokestį į biudžetą sumoka iš savo lėšų, tai A priedo A12 laukelyje įrašomas nulis.

Jeigu nuo A priedo A10 laukelyje nurodytų išmokų pajamų mokestis nebuvo išskaičiuotas, A12 laukelyje turi būti įrašomas nulis.

Kai mokestį išskaičiuojantis asmuo nuolatiniam Lietuvos gyventojui išmoka A klasės neapmokestinamąsias išmokas arba kai mokestį išskaičiuojantis asmuo kaip tarpininkas nuolatiniam Lietuvos gyventojui išmoka dividendus ir / arba honorarą, gautą iš užsienio vienetų, A12 laukelyje turi įrašyti nulį.

39. Deklaracijos A priedo A13 laukelyje turi būti įrašoma per mokestinį laikotarpį (kalendorinius metus), kurio deklaracija teikiama, į biudžetą sumokėta išskaičiuoto pajamų mokesčio suma (išskyrus iš mokestį išskaičiuojančio asmens lėšų į biudžetą sumokėtą pajamų mokesčio sumą, įrašytą A17 laukelyje), tenkanti per tą mokestinį laikotarpį (kalendorinius metus), kurio deklaracija teikiama, nuolatiniam Lietuvos gyventojui faktiškai išmokėtos išmokos sumai. A13 laukelyje įrašoma ir pajamų mokesčio suma, išskaičiuota ir į biudžetą sumokėta nuo iš Garantinio fondo lėšų išmokėtų išmokų.

Tais atvejais, kai mokestį išskaičiuojantis asmuo pajamų mokestį į biudžetą sumoka iš savo lėšų, tai A priedo A13 laukelyje turi būti įrašomas nulis.

A priedo A13 laukelyje turi būti įrašomas nulis, kai mokestį išskaičiuojantis asmuo kaip tarpininkas nuolatiniam Lietuvos gyventojui išmoka dividendus ir / arba honorarą, gautą iš užsienio vienetų.

40. Deklaracijos A priedo A17 laukelyje turi būti įrašoma į biudžetą sumokėta pajamų mokesčio suma, kurią mokestį išskaičiuojantis asmuo sumokėjo iš savo lėšų.

Tuo atveju, kai mokestį išskaičiuojantis asmuo dalį pajamų mokesčio į biudžetą sumoka iš savo lėšų, o kitą pajamų mokesčio dalį išskaičiuoja iš gyventojui išmokamų išmokų, turi būti užpildoma viena A priedo eilutė.

Pavyzdys

2015 metais Lietuvos įmonė nuolatiniam Lietuvos gyventojui išmokėjo 12 000 Eur darbo užmokesčio. 1000 Eur pajamų mokestį įmonė sumokėjo iš savo lėšų, o likusią dalį (800 Eur) išskaičiavo iš gyventojo pajamų. Šiuo atveju A priedo A10 laukelyje turi būti įrašyta 12000 Eur, A11 laukelyje − 15 proc., A12 laukelyje − 800 Eur, A13 laukelyje − 800 Eur (jeigu pajamų mokestis į biudžetą sumokėtas), A17 laukelyje − 1000 Eur.

A priedo A17 laukelyje turi būti įrašomas nulis, kai mokestį išskaičiuojantis asmuo kaip tarpininkas nuolatiniam Lietuvos gyventojui išmoka dividendus ir / arba honorarą, gautą iš užsienio vienetų.

41. Deklaracijos A priedo A18 laukelis turi būti užpildomas tuo atveju, kai nuolatinis Lietuvos gyventojas už jį iš mokestį išskaičiuojančio asmens lėšų sumokėtą pajamų mokestį (visą ar dalį) grąžina šiam asmeniui. Šiame laukelyje turi būti įrašoma grąžinto viso / ar dalies pajamų mokesčio suma, kuri negali būti didesnė negu A17 laukelyje įrašyta pajamų mokesčio suma.

Pavyzdys

2015 metų birželio mėn. Lietuvos įmonė nuolatiniam Lietuvos gyventojui išmokėjo 350 Eur darbo užmokesčio. 30 Eur pajamų mokestį į biudžetą įmonė sumokėjo iš savo lėšų. Lapkričio mėn. gyventojas įmonei grąžino 15 Eur už jį į biudžetą sumokėto pajamų mokesčio. Šiuo atveju A priedo A18 laukelyje turi būti įrašyta gyventojo grąžinta 15 Eur pajamų mokesčio suma, A17 laukelyje – 30 Eur pajamų mokesčio suma.

Jeigu mokestį išskaičiuojantis asmuo iš savo lėšų nemokėjo pajamų mokesčio ir nuolatinis Lietuvos gyventojas jam negrąžino jokios pajamų mokesčio sumos, A18 laukelyje turi būti įrašytas nulis.

A priedo A18 laukelyje turi būti įrašomas nulis, kai mokestį išskaičiuojantis asmuo, kaip tarpininkas, nuolatiniam Lietuvos gyventojui išmoka dividendus ir / arba honorarą, gautą iš užsienio vienetų.

42. Deklaracijos A priedo A19 laukelis turi būti užpildomas tuo atveju, kai mokestį išskaičiuojantis asmuo kaip tarpininkas nuolatiniam Lietuvos gyventojui išmoka dividendus ir / arba honorarą, gautą iš užsienio vienetų. A19 laukelyje turi būti nurodomas užsienio valstybės, iš kurios vieneto gauti dividendai ir / arba honoraras, kodas, pateiktas taisyklių 3 priede.

43. Deklaracijos A priedo A14 laukelyje turi būti įrašoma bendra visų eilučių A10 laukelių suma.

44. Deklaracijos A priedo A15 laukelyje turi būti įrašoma bendra visų eilučių A12 laukelių suma.

45. Deklaracijos A priedo A16 laukelyje turi būti įrašoma bendra visų eilučių A13 laukelių suma.

IV SKYRIUS

U PRIEDO UŽPILDYMAS

46. Deklaracijos U priedas turi būti užpildomas, jeigu mokestį išskaičiuojantis asmuo per mokestinį laikotarpį (kalendorinius metus) nenuolatiniams Lietuvos gyventojams išmokėjo A klasės išmokas, kurios neturėjo būti nurodytos to mokestinio laikotarpio deklaracijos FR0572 formų FR0572U prieduose:

46.1. su darbo santykiais ar jų esmę atitinkančiais santykiais susijusias išmokas, palūkanas, išmokas iš paskirstytojo pelno, išmokas valdybos ir stebėtojų tarybos nariams, honorarą, už Lietuvoje esančio nekilnojamojo pagal prigimtį daikto nuomą išmokėtas išmokas, sporto veiklos ir atlikėjo veiklos išmokas bei individualią veiklą per nuolatinę bazę Lietuvoje vykdančiam nenuolatiniam Lietuvos gyventojui asmens, su kuriuo gyventojas susijęs darbo santykiais ar jų esmę atitinkančiais santykiais, išmokėtas išmokas,

46.2. pagal GPMĮ 17 straipsnio 1 dalį neapmokestinamosioms pajamoms priskiriamas išmokas, kurios nenurodytos taisyklių 1 priede pateiktame Nedeklaruojamų neapmokestinamųjų A klasės išmokų sąraše,

46.3. išmokas, kurios pagal GPMĮ nėra laikomos nenuolatinio Lietuvos gyventojo pajamų mokesčio objektu.

Jeigu tam pačiam nenuolatiniam Lietuvos gyventojui per mokestinį laikotarpį (kalendorinius metus) buvo išmokėtos kelių rūšių A klasės išmokos, turi būti užpildoma tiek eilučių, kiek A klasės išmokų rūšių jam buvo išmokėta.

Deklaracijos U priedas turi būti užpildomas ir tuo atveju, kai Lietuvos vienetas 2015 metais ir vėlesniais mokestiniais laikotarpiais išmokėjo dividendus Lietuvos ar užsienio vienetui (finansų maklerio įmonei, kredito įstaigai ir pan.), kuris dividendus paskirsto galutiniams jų gavėjams ir kuris dividendus išmokančiam Lietuvos vienetui neatskleidžia akcininkų sąrašų. Šiuo atveju deklaracijos U priedo laukeliuose nurodomi vieneto, kuriam išmokėti dividendai, duomenys.

47. Deklaracijos U priedo laukelyje „Lapo numeris“ turi būti įrašomas užpildomo U priedo lapo eilės numeris. Visų pridedamų U priedo lapų numeracija turi būti ištisinė (pavyzdžiui, 1, 2, 3 ir t. t.).

48. Į deklaracijos U priedo 1, 8, 9 laukelius turi būti perkeliami duomenys iš deklaracijos 1, 8, 9 laukelių.

49. Deklaracijos U priedo U3 laukelyje turi būti įrašomas į šį priedą įrašomos eilutės numeris. Kai užpildomas daugiau negu vienas U priedo lapas, visų pridedamų lapų eilučių numeracija turi būti ištisinė (pavyzdžiui, 1, 2, 3, 4, 5 ir t. t.).

50. Deklaracijos U priedo U4 laukelyje turi būti įrašomas nenuolatinio Lietuvos gyventojo mokesčių mokėtojo identifikacinis numeris (kodas) Lietuvos Respublikos gyventojų registre ar Mokesčių mokėtojų registre.

Tais atvejais, kai mokestį išskaičiuojantis asmuo pagal nenuolatinio Lietuvos gyventojo išrašytą apskaitos dokumentą negali nustatyti jo mokesčių mokėtojo identifikacinio numerio (kodo) Lietuvos Respublikos gyventojų registre ar Mokesčių mokėtojų registre, o tik PVM mokėtojo kodą, U4 laukelyje gali būti nurodomas PVM mokėtojo kodas. PVM mokėtojo kodas turi būti nurodomas su prefiksu „LT“ (pavyzdžiui, LT000000000000).

Tais atvejais, kai nenuolatinis Lietuvos gyventojas neturi mokesčių mokėtojo identifikacinio numerio (kodo) ir (ar) negali būti nurodomas jo PVM mokėtojo kodas, U4 laukelyje turi būti įrašomi jo asmens tapatybę patvirtinančio dokumento serija ir numeris (tarp dokumento serijos ir numerio simbolių paliekamas vienas tuščias langelis).

Tais atvejais, kai Lietuvos vienetas 2015 metais ir vėlesniais mokestiniais laikotarpiais išmoka dividendus Lietuvos ar užsienio vienetui (finansų maklerio įmonei, kredito įstaigai ir pan.), kuris dividendus paskirsto galutiniams jų gavėjams ir kuris dividendus išmokančiam Lietuvos vienetui neatskleidžia akcininkų sąrašų, U4 laukelyje turi būti įrašomas vieneto identifikacinis kodas.

51. Deklaracijos U priedo U4.1 laukelyje turi būti įrašoma (skaitmeniu), koks nenuolatinio Lietuvos gyventojo identifikavimo kodas yra nurodytas U4 laukelyje. Turi būti įrašoma:

51.1. skaitmuo 1 − kai U4 laukelyje nurodytas mokesčių mokėtojo asmens kodas,

51.2. skaitmuo 2 − kai U4 laukelyje nurodytas PVM mokėtojo kodas,

51.3. skaitmuo 3 − kai U4 laukelyje nurodyti asmens tapatybę patvirtinančio dokumento serija ir numeris,

51.4. skaitmuo 4 − kai U4 laukelyje nurodytas Lietuvos ar užsienio vieneto identifikacinis kodas.

52. Deklaracijos U priedo U5 laukelyje turi būti įrašomas nenuolatinio Lietuvos gyventojo rezidavimo valstybės kodas iš taisyklių 3 priede pateikto užsienio valstybių kodų sąrašo.

53. Deklaracijos U priedo U6 laukelyje turi būti įrašomas nenuolatinio Lietuvos gyventojo, įrašomo į U priedą, vardas (vardai) ir pavardė (pavardės). Kai nenuolatinis Lietuvos gyventojas registruotas keliais vardais ir / ar pavardėmis, tai nurodomi visi vardai ir pavardės, o jei tam neužtenka vietos, tai nurodomas tik pirmas vardas ir pirmoji pavardė. Tarp vardų ir pavardžių paliekamas tuščias langelis.

54. Deklaracijos U priedo U7 laukelyje turi būti įrašomas nenuolatinio Lietuvos gyventojo gyvenamosios vietos adresas užsienio valstybėje.

55. Deklaracijos U priedo U8 laukelyje turi būti nurodomas nenuolatiniam Lietuvos gyventojui tos užsienio valstybės, kurios rezidentu jis yra, suteiktas mokesčių mokėtojo kodas. Jeigu gyventojas tokio kodo neturi arba negali jo nurodyti, šis laukelis gali būti neužpildomas.

Nurodant Europos Sąjungos (toliau − ES) valstybių asmenų identifikacinius numerius (kodus), jų algoritmą galima pasitikrinti Europos mokesčių mokėtojų identifikacinių numerių (TIN) portaluose:

http://ec.europa.eu/taxation_customs/tin/tinByCountry.html, http://ec.europa.eu/taxation_customs/tin/tinRequest.html.

Naudojantis šiais portalais, galima sužinoti, ar pagal Europos Komisijai ES valstybių narių pateiktas specifikacijas nurodytas mokesčių mokėtojo identifikacinis numeris atitinka konkrečioje valstybėje nustatytą ir taikomą bendrą mokesčių mokėtojų identifikacinių numerių struktūrą, taip pat toje valstybėje nustatytą bei taikomą algoritmą.

56. Deklaracijos U priedo U9 laukelyje turi būti įrašomas kodas savivaldybės, kurią nenuolatinis Lietuvos gyventojas, vadovaudamasis Lietuvos gyventojo gyvenamosios vietos savivaldybės pranešimo (nurodymo) mokestį išskaičiuojančiam asmeniui taisyklėmis, patvirtintomis Valstybinės mokesčių inspekcijos prie Lietuvos Respublikos finansų ministerijos viršininko 2003 m. gruodžio 19 d. įsakymu Nr. V-328 „Dėl Lietuvos gyventojo gyvenamosios vietos savivaldybės pranešimo (nurodymo) mokestį išskaičiuojančiam asmeniui taisyklių patvirtinimo“, nurodė mokestį išskaičiuojančiam asmeniui. Jeigu nenuolatinis Lietuvos gyventojas Lietuvoje neturi ar neturėjo gyvenamosios vietos, U9 laukelyje įrašomas kodas savivaldybės, kurios teritorijoje yra (privalo būti) įregistruotas arba gyvena mokestį išskaičiuojantis asmuo.

57. Deklaracijos U priedo U10 laukelyje turi būti įrašytas nenuolatiniam Lietuvos gyventojui išmokėtų A klasės išmokų kodas. A klasės išmokų kodai nurodyti taisyklių 2 priede „A klasės išmokų kodai“.

Mokestį išskaičiuojantys asmenys mokestiniu laikotarpiu išmokėtas ligos pašalpas už dvi pirmąsias ligos dienas turi nurodyti išmokos kodu 01 (Su darbo santykiais ar jų esmę atitinkančiais santykiais susijusios išmokos).

58. Deklaracijos U priedo U12 laukelyje turi būti įrašoma nenuolatiniam Lietuvos gyventojui išmokėtų apmokestinamųjų A klasės išmokų (neatėmus valstybinio socialinio draudimo įmokų, privalomojo sveikatos draudimo įmokų, pajamų mokesčio) ir / arba neapmokestinamųjų deklaruojamų A klasės išmokų bei A klasės išmokų, kurios pagal GPMĮ nėra nenuolatinio Lietuvos gyventojo pajamų mokesčio objektas, suma.

Tais atvejais, kai bankrutuojanti įmonė gyventojams išmoka darbo užmokestį, gautą iš Garantinio fondo lėšų, atsižvelgiant į tai, kad šios lėšos įmonei perduodamos be pajamų mokesčio, valstybinio socialinio draudimo ir privalomojo sveikatos draudimo įmokų sumų, į U12 laukelį turi būti įrašoma darbo užmokesčio suma, prie jos pridėjus į biudžetą mokėtiną pajamų mokesčio, valstybinio socialinio draudimo ir privalomojo sveikatos draudimo įmokų sumas.

Jeigu tam pačiam nenuolatiniam Lietuvos gyventojui mokestiniu laikotarpiu buvo išmokėta apmokestinamųjų ir neapmokestinamųjų deklaruojamų A klasės išmokų, tai šios išmokos turi būti įrašomos U priedo atskirose eilutėse.

59. U priedo U13 laukelyje turi būti įrašomas U12 laukelyje atitinkamoje eilutėje įrašytai sumai taikytinas pajamų mokesčio tarifas. Jeigu U12 laukelyje įrašytos pajamų mokesčiu neapmokestinamosios sumos, tai U13 laukelyje turi būti įrašomas nulis.

60. U priedo U14 laukelyje turi būti įrašoma išskaičiuota pajamų mokesčio suma, tenkanti per mokestinį laikotarpį (kalendorinius metus), kurio deklaracija teikiama, išmokėtoms išmokoms, įrašytoms U12 laukelio atitinkamoje eilutėje. U14 laukelyje turi būti nurodoma ir pajamų mokesčio suma, išskaičiuota nuo iš Garantinio fondo lėšų išmokėtų išmokų.

Tais atvejais, kai nuo per mokestinį laikotarpį išmokėtų su darbo santykiais ar jų esmę atitinkančiais santykiais susijusių išmokų išskaičiuota pajamų mokesčio suma didesnė negu turėjo būti išskaičiuota ir gaunamas neigiamas rezultatas, U14 laukelyje pajamų mokesčio suma gali būti įrašoma su minuso ženklu.

Tais atvejais, kai nuo per mokestinį laikotarpį išmokėtų su darbo santykiais ar jų esmę atitinkančiais santykiais susijusių išmokų išskaičiuota pajamų mokesčio suma didesnė negu turėjo būti išskaičiuota ir kai mokestį išskaičiuojančio asmens gyventojui grąžinta pajamų mokesčio suma yra didesnė negu išskaičiuota pajamų mokesčio suma, tai U priedo U14 laukelyje turi būti įrašomas tokios grąžintos ir išskaičiuotos pajamų mokesčio sumos skirtumas su minuso ženklu.

Tais atvejais, kai mokestį išskaičiuojantis asmuo pajamų mokestį į biudžetą sumoka iš savo lėšų, tai U14 laukelyje turi būti įrašomas nulis.

61. U priedo U15 laukelyje turi būti įrašoma per mokestinį laikotarpį (kalendorinius metus), kurio deklaracija teikiama, į biudžetą sumokėta išskaičiuoto pajamų mokesčio suma (išskyrus iš mokestį išskaičiuojančio asmens lėšų sumokėtą pajamų mokesčio sumą, įrašytą U19 laukelyje), tenkanti per mokestinį laikotarpį (kalendorinius metus), kurio deklaracija teikiama, nenuolatiniam Lietuvos gyventojui faktiškai išmokėtos A klasės išmokos sumai. U15 laukelyje įrašoma ir pajamų mokesčio suma, išskaičiuota ir sumokėta nuo iš Garantinio fondo lėšų išmokėtų išmokų.

Tais atvejais, kai mokestį išskaičiuojantis asmuo pajamų mokestį į biudžetą sumoka iš savo lėšų, tai U priedo U15 laukelyje turi būti įrašomas nulis.

62. U priedo U19 laukelyje turi būti įrašoma į biudžetą sumokėta pajamų mokesčio suma, kurią mokestį išskaičiuojantis asmuo į biudžetą sumokėjo iš savo lėšų.

Tais atvejais, kai mokestį išskaičiuojantis asmuo dalį pajamų mokesčio į biudžetą sumoka iš savo lėšų, o kitą pajamų mokesčio dalį išskaičiuoja iš gyventojui išmokamų išmokų, turi būti užpildoma viena U priedo eilutė.

Pavyzdys

2015 metais Lietuvos įmonė nenuolatiniam Lietuvos gyventojui išmokėjo 1100 Eur honorarą. 100 Eur pajamų mokestį įmonė sumokėjo iš savo lėšų, o likusią dalį (65 Eur) išskaičiavo iš gyventojo pajamų. Šiuo atveju U priedo U12 laukelyje turi būti įrašyta 1100 Eur, U13 laukelyje − 15 proc., U14 laukelyje − 65 Eur, U15 laukelyje − 65 Eur (jeigu pajamų mokestis į biudžetą buvo sumokėtas), U19 laukelyje − 100 Eur.

63. U priedo U20 laukelis turi būti užpildomas tuo atveju, kai nenuolatinis Lietuvos

gyventojas už jį iš mokestį išskaičiuojančio asmens lėšų sumokėtą pajamų mokestį (visą ar dalį) grąžina šiam asmeniui. Šiame laukelyje turi būti įrašoma grąžinto viso / ar dalies pajamų mokesčio suma, kuri negali būti didesnė negu U19 laukelyje įrašyta pajamų mokesčio suma.

Pavyzdys

2015 metų birželio mėn. Lietuvos įmonė nenuolatiniam Lietuvos gyventojui išmokėjo 1100 Eur honorarą. 165 Eur pajamų mokestį į biudžetą įmonė sumokėjo iš savo lėšų. Lapkričio mėn. gyventojas įmonei grąžino 100 Eur už jį į biudžetą sumokėto pajamų mokesčio. Šiuo atveju U priedo U20 laukelyje turi būti įrašyta gyventojo grąžinta 100 Eur pajamų mokesčio suma, U19 laukelyje – 165 Eur pajamų mokesčio suma.

Jeigu mokestį išskaičiuojantis asmuo iš savo lėšų nemokėjo pajamų mokesčio ir nenuolatinis Lietuvos gyventojas jam negrąžino jokios pajamų mokesčio sumos, U20 laukelyje turi būti įrašomas nulis.

64. Vykdant 2011 m. vasario 15 d. Tarybos direktyvą 2011/16/ES dėl administracinio bendradarbiavimo apmokestinimo srityje ir panaikinančią Direktyvą 77/799/EEB (OL L 064, 11/03/2011 p. 0001–0012), U priedo U21 laukelyje turi būti nurodoma nenuolatinio Lietuvos gyventojo gimimo data (skaitmenimis įrašomi metai, mėnuo ir diena).

65. U16 laukelyje turi būti įrašoma bendra visų eilučių U12 laukelių suma.

66. U17 laukelyje turi būti įrašoma bendra visų eilučių U14 laukelių suma.

67. U18 laukelyje turi būti įrašoma bendra visų eilučių U15 laukelių suma.

V SKYRIUS

DEKLARACIJOS PATEIKIMAS

68. Pagal GPMĮ 24 straipsnio 2 dalį kiekvieno mokestinio laikotarpio (kalendorinių metų) deklaracija ir jos A priedas bei U priedas mokesčių administratoriui turi būti pateikiami iki kito mokestinio laikotarpio (kitų kalendorinių metų) vasario 15 dienos. Deklaruojant 2014 metais ir vėlesniais mokestiniais laikotarpiais išmokėtas A klasės išmokas, turi būti užpildoma deklaracijos 4 versija.

69. Deklaracija gali būti pateikta tokiais būdais:

69.1. pateikta elektroniniu būdu per Valstybinės mokesčių inspekcijos elektroninio deklaravimo sistemą (https://deklaravimas.vmi.lt) centrinio mokesčių administratoriaus nustatyta tvarka;

69.2. tiesiogiai įteikta apskrities valstybinės mokesčių inspekcijos (toliau –AVMI) darbuotojui;

69.3. atsiųsta paštu AVMI arba VMI prie FM Deklaracijų tvarkymo skyriui adresu: Neravų g. 8, Druskininkai.

70. Deklaracijos gavimo data laikoma ta data, kai:

70.1. deklaracija buvo faktiškai pateikta AVMI;

70.2. Valstybinės mokesčių inspekcijos elektroninio deklaravimo sistema užfiksavo elektroniniu būdu pateiktą deklaraciją;

70.3. deklaracija išsiųsta paštu (pašto spaudo data).

71. Deklaraciją rekomenduojama pateikti elektroniniu būdu pagal Dokumentų teikimo elektroniniu būdu taisykles, patvirtintas Valstybinės mokesčių inspekcijos prie Lietuvos Respublikos finansų ministerijos viršininko 2010 m. liepos 21 d. įsakymu Nr. VA-83 „Dėl dokumentų teikimo elektroniniu būdu taisyklių patvirtinimo“.

72. Mokestį išskaičiuojantis asmuo, turintis struktūrinių padalinių kitų savivaldybių teritorijose, privalo pateikti vieną bendrą deklaraciją ir jos A bei U priedus.

73. Mokestį išskaičiuojantis asmuo, pradėjus jo bankroto ar restruktūrizavimo procedūrą, privalo per 30 dienų mokesčių administratoriui pateikti deklaraciją už laikotarpį nuo mokestinio laikotarpio (kalendorinių metų) pradžios iki minėtų procedūrų pradžios. Šios deklaracijos pateikimas neatleidžia nuo prievolės pateikti viso mokestinio laikotarpio (kalendorinių metų), jeigu jis pasibaigia iki minėtų procedūrų pabaigos, deklaraciją, taip pat privalu pateikti deklaraciją už iki minėtų procedūrų pradžios pasibaigusį mokestinį laikotarpį (kalendorinius metus), jeigu šios deklaracijos pateikimo terminas dar nėra pasibaigęs. Bankroto ar restruktūrizavimo procedūros pradžia laikoma teismo nutarties iškelti bankroto / restruktūrizavimo bylą įsiteisėjimo diena arba kreditorių susirinkimo nutarimo bankroto procedūras vykdyti ne teismo tvarka priėmimas.

74. Likviduojamas ar reorganizuojamas mokestį išskaičiuojantis asmuo deklaraciją mokesčių administratoriui privalo pateikti iki veiklos vykdymo pabaigos. Kai mokestį išskaičiuojantis asmuo veiklą baigia vykdyti nepasibaigus mokestiniam laikotarpiui (kalendoriniams metams), mokesčių administratoriui jis turi pateikti deklaraciją už laikotarpį nuo to mokestinio laikotarpio (kalendorinių metų) pradžios iki veiklos vykdymo pabaigos ir praėjusio mokestinio laikotarpio (kalendorinių metų) deklaraciją, jeigu asmuo veiklą baigia vykdyti iki praėjusio mokestinio laikotarpio deklaracijos pateikimo termino dienos (t. y. iki vasario 15 dienos).

VI SKYRIUS

DEKLARACIJOS TIKSLINIMAS

75. Mokestį išskaičiuojantis asmuo pateiktos deklaracijos ir jos A priedų ir / ar U priedų duomenis gali tikslinti, pateikdamas mokesčių administratoriui naujai užpildytą deklaraciją ir jos A priedą bei U priedą to mokestinio laikotarpio (kalendorinių metų), kurio duomenis tikslina.

76. Tikslinant 2013 metų ir ankstesnių mokestinių laikotarpių deklaracijų duomenis, užpildoma deklaracijos 3 versija.

77. Deklaracija ir jos priedai turi būti tikslinami:

77.1. kai gyventojas mokestį išskaičiuojančiam asmeniui grąžina už jį į biudžetą sumokėtą pajamų mokestį,

77.2. kai mokestį išskaičiuojantis asmuo gauna mokesčių administratoriaus pranešimą apie pateiktoje deklaracijoje ir (ar) jos prieduose esančias klaidas (toliau – informacinis pranešimas),

77.3. kai mokestį išskaičiuojantis asmuo pastebi pateiktoje deklaracijoje ir (ar) jos prieduose esančias klaidas, išskyrus klaidas, kurios negali būti taisomos:

77.3.1. mokestiniu laikotarpiu (kalendoriniais metais) per mažai arba per daug išskaičiuotas pajamų mokestis nuo nuolatiniams Lietuvos gyventojams išmokėtų su darbo santykiais ar jų esmę atitinkančiais santykiais susijusių išmokų, kurioms mokestiniu laikotarpiu (kalendoriniais metais) neteisingai buvo pritaikytos arba nebuvo pritaikytos NPD ir / arba PNPD sumos,

77.3.2. mokestiniu laikotarpiu (kalendoriniais metais) per daug išskaičiuotas pajamų mokestis (pvz., išmokos buvo apmokestintos per dideliu mokesčio tarifu, pajamų mokestis buvo išskaičiuotas nuo neapmokestinamųjų išmokų ir pan.).

78. Deklaracijoje patikslinus A klasės išmokų ir / arba pajamų mokesčio sumas, turi būti patikslintos ir to mokestinio laikotarpio (kalendorinių metų), kurio deklaracija tikslinama, atitinkamų mėnesių deklaracijų FR0572 formos.

79. Mokestį išskaičiuojantis asmuo deklaracijoje įrašytus duomenis gali patikslinti per MAĮ nustatytą terminą.

80. Mokestį išskaičiuojantis asmuo, gavęs mokesčių administratoriaus informacinį pranešimą patikslinti deklaraciją, ją turi patikslinti per informaciniame pranešime nurodytą terminą.

VII SKYRIUS

BAIGIAMOSIOS NUOSTATOS

81. Subraukytos ar ne pagal Taisyklėse nustatytą tvarką užpildytos deklaracijos ir jos priedai nepriimami.

82. Mokestį išskaičiuojantis asmuo, kuriam nustatyta prievolė teikti deklaraciją ir jos priedus, pateikęs ją pavėluotai, visai jos nepateikęs arba įrašęs neteisingus duomenis, atsako Lietuvos Respublikos teisės aktų nustatyta tvarka.

______________

Priedo pakeitimai:

Nr. VA-1, 2014-01-08, paskelbta TAR 2014-01-15, i. k. 2014-00203

Nr. VA-151, 2014-11-25, paskelbta TAR 2014-11-25, i. k. 2014-17926

Metinės A klasės išmokų, nuo jų išskaičiuoto

ir sumokėto pajamų mokesčio deklaracijos

FR0573 formos, jos priedų FR0573A, FR0573U formų užpildymo ir teikimo taisyklių

1 priedas

NEDEKLARUOJAMŲ NEAPMOKESTINAMŲJŲ A KLASĖS IŠMOKŲ SĄRAŠAS

I. NE DIDESNĖS UŽ NUSTATYTĄ DYDĮ NEDEKLARUOJAMOS NEAPMOKESTINAMOSIOS IŠMOKOS

1. Išmokėtos kompensacinės išmokos pagal Lietuvos Respublikos žemės ūkio, maisto ūkio ir kaimo plėtros įstatymą bei pagal kitus tokių išmokų išmokėjimą reglamentuojančius teisės aktus, jeigu tokių išmokų suma per mokestinį laikotarpį neviršija 3000 eurų.

2. Asmens, nesusijusio su gyventoju darbo santykiais ar jų esmę atitinkančiais santykiais, išmokėti 200 eurų neviršijantys sporto varžybų ir kiti prizai bei laimėjimai, jeigu jie to paties asmens išmokėti ne daugiau kaip 6 kartus per mokestinį laikotarpį.

3. Vienetų (išskyrus pelno nesiekiančius vienetus), mokymo įstaigų studentams ir moksleiviams pagal vieneto, mokymo įstaigos ir studento ar moksleivio pasirašytas trišales sutartis mokamos stipendijos, skirtos studento ar moksleivio mokymosi ir pragyvenimo reikmėms apmokėti, jeigu stipendijos mokėjimo laikotarpiu stipendijos gavėjas nėra stipendiją mokančio vieneto daugiau kaip 10 procentų akcijų (dalių, pajų) savininkas, darbuotojas arba stipendiją mokančio vieneto daugiau kaip 10 procentų akcijų (dalių, pajų) savininko arba darbuotojo šeimos narys ir tokia stipendija nėra susijusi su stipendijos gavėjo šiems vienetams atliktais arba atliekamais darbais, suteiktomis arba teikiamomis paslaugomis, o metinė stipendijos suma neviršija 2500 eurų.

II. BET KOKIO DYDŽIO NEDEKLARUOJAMOS NEAPMOKESTINAMOSIOS

IŠMOKOS

4. Pavėluoto mokėjimo palūkanos, numatytos atsiskaitymą už žemės ūkio produkciją reglamentuojančiuose Lietuvos Respublikos teisės aktuose.

5. Pašalpos, kurias, gyventojui mirus, asmuo, su kuriuo gyventojas buvo susijęs darbo santykiais ar jų esmę atitinkančiais santykiais, išmoka jo sutuoktiniui arba vaikams (įvaikiams), arba tėvams (įtėviams), taip pat pašalpos, kurias išmoka asmuo, susijęs su gyventoju darbo santykiais ar jų esmę atitinkančiais santykiais, mirus šio gyventojo sutuoktiniui, vaikams (įvaikiams), tėvams (įtėviams).

6. Pašalpos, mokamos iš Lietuvos Respublikos valstybės, savivaldybių ir Valstybinio socialinio draudimo fondo biudžetų, išskyrus ligos, motinystės ir motinystės (tėvystės) pašalpas.

7. Pašalpos stichinių nelaimių atvejais, jeigu jos išmokamos, remiantis valstybės arba savivaldybių institucijų sprendimais.

8. Lietuvos Respublikos įstatymuose arba kituose teisės aktuose nustatyto dydžio kompensacijos, taip pat kompensacijos, kurių dydžiai nenustatyti, tačiau mokėjimas reglamentuotas Lietuvos Respublikos įstatymuose ir Lietuvos Respublikos Vyriausybės nutarimuose, kompensacijos už autorių arba gretutinių teisių pažeidimą, išskyrus kompensacijas, mokamas gyventojui, kai nutraukiama darbo sutartis ar jos esmę atitinkanti sutartis, pinigines kompensacijas už nepanaudotas atostogas, dienpinigius, išmokėtus į komandiruotę išsiųstiems darbuotojams Lietuvos Respublikos Vyriausybės 2003 m. sausio 28 d. nutarimo Nr. 99 „Dėl komandiruočių sąnaudų atskaitymo iš pajamų taisyklių patvirtinimo“ nustatyta tvarka ir Lietuvos Respublikos Vyriausybės 2003 m. sausio 28 d. nutarimo Nr. 116 „Dėl kompensuojamų išmokų dydžio ir mokėjimo tvarkos aprašo patvirtinimo“ nustatyta tvarka išmokėtas padidėjusių išlaidų kompensacijas darbuotojams, kurių darbas atliekamas kelionėje, lauko sąlygomis, susijęs su važiavimais arba yra kilnojamojo pobūdžio.

9. Kompensacijos, mokamos už žalą ar nuostolius, patirtus dėl karo veiksmų arba buvusio politinio persekiojimo.

10. Ne gyvybės draudimo išmokos išlaidoms, nuostoliams ar žalai visiškai ar iš dalies kompensuoti, taip pat, nutraukus ne gyvybės draudimo sutartį, gyventojui grąžinamos draudimo įmokos, išskyrus grąžinamų, nutraukus iki 2003 metų sausio 1 dienos sudarytas draudimo nuo nelaimingų atsitikimų ir draudimo ligos atveju sutartis, įmokų dalį, kuriai buvo taikomos fizinių asmenų pajamų mokesčio lengvatos.

11. Pensijos ir rentos, mokamos iš Lietuvos Respublikos valstybės, savivaldybių ir Valstybinio socialinio draudimo fondo biudžetų.

12. Išmokos, išmokėtos kaip labdara Lietuvos Respublikos labdaros ir paramos įstatymo nustatyta tvarka.

13. Sumos turtinei žalai, išskyrus negautas pajamas, atlyginti, teismų priteistos sumos neturtinei žalai atlyginti, taip pat pagal Lietuvos Respublikos darbuotojų saugos ir sveikatos įstatymo nuostatas atlygintos išlaidos, susijusios su socialine, medicinine ir profesine reabilitacija, atlyginimas pagal Lietuvos Respublikos darbuotojų saugos ir sveikatos įstatymo nuostatas.

14. Mokymo įstaigų studentams ir moksleiviams išmokėtos stipendijos ir pašalpos, kurioms mokėti naudojamos Lietuvos Respublikos valstybės ir savivaldybių biudžetų lėšos.

15. Mokymo įstaigų studentams ir moksleiviams išmokėtos stipendijos, kurioms mokėti naudojamos Lietuvos Respublikos ir užsienio valstybių įstatymų nustatyta tvarka įsteigtų pelno nesiekiančių vienetų lėšos, jeigu stipendijų mokėjimas yra numatytas šių vienetų veiklą reglamentuojančiuose teisės aktuose ir jeigu stipendijos gavėjas nėra stipendiją mokančio vieneto dalyvis, darbuotojas arba šio vieneto dalyvio arba darbuotojo šeimos narys, ir jeigu tokia stipendija nėra susijusi su stipendijos gavėjo šiems vienetams atliktais arba numatomais atlikti darbais, suteiktomis arba numatomomis suteikti paslaugomis.

16. Lietuvos Respublikos valstybės ir savivaldybių stipendijos.

17. Sporto varžybų prizai, jeigu juos įsteigia ir skiria olimpiniai (parolimpiniai) komitetai, tarptautinės sporto šakų federacijos (sąjungos, asociacijos) ar šių federacijų (sąjungų, asociacijų) nariai, Lietuvos sporto šakų federacijos (sąjungos, asociacijos), taip pat vardinės dovanos, dovanojamos Lietuvos Respublikos įstatymų nustatyta tvarka.

18. Lietuvos Respublikos teisės aktų nustatyta tvarka politinės kampanijos metu šiai kampanijai išmokėtos aukos ir dovanos.

19. Išmokos religinių bendruomenių, bendrijų ir centrų (aukštesniųjų valdymo institucijų) dvasininkams, religinių apeigų patarnautojams ir aptarnaujančiam personalui (išskyrus išmokas už statybos, remonto, restauravimo darbus) kaip išlaikymas, taip pat tradicinių religinių bendruomenių, bendrijų ir centrų (aukštesniųjų valdymo institucijų) dvasininkams, religinių apeigų patarnautojams ir aptarnaujančiam personalui (išskyrus išmokas už statybos, remonto, restauravimo darbus), taip pat išmokos tradicinių religinių bendruomenių, bendrijų ar centrų už tradicinei religinei bendruomenei, bendrijai ar centrui teikiamas paslaugas ir atliekamus darbus, jeigu tos teikiamos paslaugos ir atliekami darbai yra susiję su darbo santykiais ar jų esmę atitinkančiais santykiais.

20. Lietuvos Respublikos įstatymų nustatyto dydžio delspinigiai, išmokėti už su darbo santykiais susijusių išmokų pavėluotą mokėjimą.

_____________________________

Priedo pakeitimai:

Nr. VA-84, 2005-12-15, Žin., 2005, Nr. 151-5576 (2005-12-29), i. k. 1052055ISAK000VA-84

Nr. VA-88, 2009-12-02, Žin., 2009, Nr. 146-6542 (2009-12-10), i. k. 1092055ISAK000VA-88

Nr. VA-1, 2014-01-08, paskelbta TAR 2014-01-15, i. k. 2014-00203

Nr. VA-151, 2014-11-25, paskelbta TAR 2014-11-25, i. k. 2014-17926

Nr. VA-74, 2015-10-01, paskelbta TAR 2015-10-01, i. k. 2015-14614

Metinės A klasės išmokų, nuo jų išskaičiuoto

ir sumokėto pajamų mokesčio deklaracijos FR0573 formos, jos priedų FR0573A, FR0573U formų užpildymo ir teikimo taisyklių

2 priedas

A KLASĖS IŠMOKŲ KODAI

A klasės išmokų pavadinimas	Išmokų kodai
1. Su darbo santykiais arba jų esmę atitinkančiais santykiais susijusios išmokos:
Su darbo santykiais arba jų esmę atitinkančiais santykiais susijusios išmokos	01
Nenuolatiniam Lietuvos gyventojui – individualios įmonės savininkui, ūkinės bendrijos tikrajam nariui ar mažosios bendrijos nariui iš individualios įmonės, ūkinės bendrijos ar mažosios bendrijos išmokėtos išmokos, priskiriamos su darbo santykiais susijusioms pajamoms	02
Ligos, motinystės, tėvystės ir motinystės (tėvystės) pašalpos	03
Dienpinigiai, išmokėti į komandiruotę išsiųstiems darbuotojams Lietuvos Respublikos Vyriausybės 2003 m. sausio 28 d. nutarimo Nr. 99 „Dėl komandiruočių sąnaudų atskaitymo iš pajamų taisyklių patvirtinimo“ nustatyta tvarka	05
Lietuvos Respublikos Vyriausybės 2003 m. sausio 28 d. nutarimo Nr. 116 „Dėl kompensuojamų išmokų dydžio ir mokėjimo tvarkos aprašo patvirtinimo“ nustatyta tvarka išmokėtos padidėjusių išlaidų kompensacijos darbuotojams, kurių darbas atliekamas kelionėje, lauko sąlygomis, susijęs su važiavimais arba yra kilnojamojo pobūdžio	06
Asmens, susijusio su gyventoju darbo santykiais ar jų esmę atitinkančiais santykiais, išmokėtų prizų vertė, per mokestinį laikotarpį neviršijanti 200 eurų	07
2. Su darbo santykiais arba jų esmę atitinkančiais santykiais nesusijusios ir ne individualios veiklos išmokos:
Nekilnojamojo pagal prigimtį daikto, kuris buvo laikomas individualios veiklos turtu, pardavimo ar kitokio perleidimo nuosavybėn išmokos nenuolatiniams Lietuvos gyventojams	10
Privalomai registruotino kilnojamojo daikto arba daikto, kuris nekilnojamuoju pripažįstamas pagal įstatymus, pardavimo ar kitokio perleidimo nuosavybėn išmokos nenuolatiniams Lietuvos gyventojams	16
Nekilnojamojo pagal prigimtį daikto (išskyrus tą, iš kurio perleidimo gautos pajamos žymimos 10 ir 18 kodais) pardavimo ar kitokio perleidimo nuosavybėn išmokos nenuolatiniams Lietuvos gyventojams	17
Būsto (įskaitant priskirtą žemę) pardavimo ar kitokio perleidimo nuosavybėn išmokos nenuolatiniams Lietuvos gyventojams	18
Nekilnojamojo daikto nuomos išmokos nenuolatiniams Lietuvos gyventojams	23
Kito turto nuomos išmokos nenuolatiniams Lietuvos gyventojams	24
Išmokos iš paskirstytojo pelno (dividendai) (įskaitant tarpininkų išmokėtus dividendus, gautus iš užsienio vienetų)	26
Neribotos civilinės atsakomybės vieneto savo dalyviui – nenuolatiniam Lietuvos gyventojui – išmokėtos išmokos iš pelno po apmokestinimo	27
Neribotos civilinės atsakomybės vieneto savo dalyviui – nenuolatiniam Lietuvos gyventojui – išmokėtos išmokos ne iš pelno mokesčiu apmokestinto pelno	28
Žemės ūkio veiklą vykdančios kooperatinės bendrovės (kooperatyvo) dalyviams išmokėtos išmokos, skirstant šios kooperatinės bendrovės (kooperatyvo) pelną	29
Kompensacinės išmokos, išmokėtos pagal Lietuvos Respublikos žemės ūkio, maisto ūkio ir kaimo plėtros įstatymą	33
Pelno nesiekiančių vienetų iš lėšų, sukauptų iš nario mokesčio, savo nariams išmokėtos pašalpos, išskyrus pašalpas, išmokėtas vieneto, su gyventoju susijusio darbo santykiais ar jų esmę atitinkančiais santykiais	37
Pelno nesiekiančio vieneto gyventojui išmokėta premija, kuri pagal Gyventojų pajamų mokesčio įstatymo 17 straipsnio 1 dalies 52 punkto nuostatas neapmokestinama pajamų mokesčiu	38
Gyventojui išmokėta premija, kuri pagal Gyventojų pajamų mokesčio įstatymo 17 straipsnio 1 dalies 36 punkto nuostatas neapmokestinama pajamų mokesčiu	39
Išmokos valdybos ir stebėtojų tarybos nariams, išmokėtos nenuolatiniams Lietuvos gyventojams	44
Stipendijos	47
Pensijos, pensijų anuitetai, rentos	48
Sporto veiklos išmokos (nesusijusios su darbo santykiais ir ne iš individualios veiklos), išmokėtos juridinio asmens	51
Atlikėjų veiklos išmokos (nesusijusios su darbo santykiais ir ne iš individualios veiklos), išmokėtos juridinio asmens nenuolatiniams Lietuvos gyventojams	52
Sporto veiklos išmokos (nesusijusios su darbo santykiais ir ne iš individualios veiklos), išmokėtos gyventojo	53
Atlikėjų veiklos išmokos (nesusijusios su darbo santykiais ir ne iš individualios veiklos), gyventojo išmokėtos nenuolatiniams Lietuvos gyventojams	54
Indėlių palūkanos už Europos ekonominės erdvės valstybių kredito įstaigose laikomus indėlius (pagal sutartis, sudarytas iki 2013 m. gruodžio 31 d.), išmokėtos nenuolatiniams Lietuvos gyventojams	56
Palūkanos už paskolas, išmokėtos nenuolatiniams Lietuvos gyventojams	58
Kitos palūkanos (išskyrus žymimas 56, 58, 64, 65, 66, 67, 68 ir 69 kodais), išmokėtos nenuolatiniams Lietuvos gyventojams	59
Autoriniai atlyginimai, išmokėti nenuolatiniams Lietuvos gyventojams	61
Honorarai (įskaitant tarpininkų išmokėtus honorarus, gautus iš užsienio vienetų)	62
Indėlių palūkanos (pagal sutartis, sudarytas nuo 2014 m. sausio 1 d.), išmokėtos nenuolatiniams Lietuvos gyventojams	64
Palūkanos už Europos ekonominės erdvės valstybių vyriausybių, jų politinių ar teritorijos administracinių padalinių vertybinius popierius, įsigytus iki 2013 m. gruodžio 31 d., išmokėtos nenuolatiniams Lietuvos gyventojams	65
Palūkanos už ne nuosavybės vertybinius popierius*, įsigytus iki 2013 m. gruodžio 31 d. ir pradėtus išpirkti ne anksčiau kaip po 366 dienų nuo jų išleidimo dienos, išmokėtos nenuolatiniams Lietuvos gyventojams	66
Palūkanos už ne nuosavybės vertybinius popierius* (įskaitant Lietuvos ir užsienio valstybių politinių ar teritorijos administracinių padalinių ar vietos valdžios ne nuosavybės vertybinius popierius), įsigytus nuo 2014 m. sausio 1 d., išmokėtos nenuolatiniams Lietuvos gyventojams	67
Pavėluoto mokėjimo palūkanos, numatytos atsiskaitymą už žemės ūkio produkciją reglamentuojančiuose Lietuvos Respublikos teisės aktuose, išmokėtos nenuolatiniams Lietuvos gyventojams	68
Palūkanos už Vyriausybės ne nuosavybės vertybinius popierius, išmokėtos nenuolatiniams Lietuvos gyventojams	69
Kitos su darbo santykiais nesusijusios ir ne individualios veiklos išmokos	70
Pensijų kaupimo išmokos, ne didesnės už sumokėtas įmokas	71
Gyvybės draudimo išmokos, ne didesnės už sumokėtas įmokas	72
Darbuotojo naudai darbdavio mokamų draudimo įmokų už papildomą (savanorišką) sveikatos draudimą suma, kuri pagal Gyventojų pajamų mokesčio įstatymo 17 straipsnio 1 dalies 14 arba 141 punkto nuostatas neapmokestinama pajamų mokesčiu	73
Darbuotojo naudai darbdavio mokamų gyvybės draudimo įmokų ir pensijų įmokų suma, kuri pagal Gyventojų pajamų mokesčio įstatymo 17 straipsnio 1 dalies 14 arba 141 punkto nuostatas neapmokestinama pajamų mokesčiu	74
Gyvybės draudimo išmokos, viršijančios sumokėtas įmokas	75
3. Individualią veiklą vykdančiam gyventojui išmokėtos išmokos:
Individualią žemės ūkio veiklą vykdančiam gyventojui asmens, su kuriuo gyventojas susijęs darbo santykiais ar jų esmę atitinkančiais santykiais, išmokėtos išmokos	35
Kitą individualią veiklą vykdančiam gyventojui išmokėtos išmokos	93
Individualią sporto veiklą vykdančiam gyventojui išmokėtos išmokos	94
Individualią atlikėjo veiklą vykdančiam gyventojui išmokėtos išmokos	95

* Išskyrus asmens, susijusio su gyventoju darbo santykiais ar jų esmę atitinkančiais santykiais, mokamas didesnes palūkanas negu kitiems tų pačių vertybinių popierių turėtojams.

_________

Priedo pakeitimai:

Nr. VA-80, 2008-12-31, Žin., 2009, Nr. 5-143 (2009-01-15), i. k. 1082055ISAK000VA-80

Nr. VA-88, 2009-12-02, Žin., 2009, Nr. 146-6542 (2009-12-10), i. k. 1092055ISAK000VA-88

Nr. VA-6, 2011-01-14, Žin., 2011, Nr. 8-374 (2011-01-20); Žin., 2011, Nr. 14-0 (2011-02-03), i. k. 1112055ISAK0000VA-6

Nr. VA-108, 2012-12-06, Žin., 2012, Nr. 143-7423 (2012-12-11), i. k. 1122055ISAK00VA-108

Nr. VA-1, 2014-01-08, paskelbta TAR 2014-01-15, i. k. 2014-00203

Nr. VA-151, 2014-11-25, paskelbta TAR 2014-11-25, i. k. 2014-17926

Nr. VA-74, 2015-10-01, paskelbta TAR 2015-10-01, i. k. 2015-14614

Metinės A klasės išmokų, nuo jų išskaičiuoto ir sumokėto pajamų mokesčio deklaracijos FR0573 formos, jos priedų FR0573A, FR0573U formų užpildymo ir teikimo taisyklių

3 priedas

UŽSIENIO VALSTYBIŲ KODAI

Valstybės kodas	Valstybės pavadinimas
IE	Airija
AM	Armėnija
AU	Australija
AT	Austrija
AZ	Azerbaidžanas
BY	Baltarusija
BE	Belgija
BG	Bulgarija
CZ	Čekija
DK	Danija
GB	Didžioji Britanija
EE	Estija
GR	Graikija
GE	Gruzija
IN	Indija
IS	Islandija
ES	Ispanija
IT	Italija
IL	Izraelis
JP	Japonija
US	JAV
AE	Jungtiniai Arabų Emyratai
ME	Juodkalnija
CA	Kanada
KZ	Kazachstanas
CN	Kinija
CY	Kipras
KG	Kirgizija
HR	Kroatija
KW	Kuveitas
LV	Latvija
PL	Lenkija
LU	Liuksemburgas
MK	Makedonija
MT	Malta
MA	Marokas
MD	Moldova
MX	Meksika
NO	Norvegija
NL	Nyderlandai
ZA	Pietų Afrika
KR	Pietų Korėja
PT	Portugalija
FR	Prancūzija
RO	Rumunija
RU	Rusija
RS	Serbija
SG	Singapūras
SK	Slovakija
SI	Slovėnija
FI	Suomija
SE	Švedija
CH	Šveicarija
TR	Turkija
TM	Turkmėnistanas
UA	Ukraina
UZ	Uzbekistanas
HU	Vengrija
DE	Vokietija
TT	Tikslinė teritorija
XX	Kita valstybė

________________

Priedo pakeitimai:

Nr. VA-151, 2014-11-25, paskelbta TAR 2014-11-25, i. k. 2014-17926

Priedų pakeitimai:

FR0573 formos 4 versija išdėstytas atskiru failu pagal įsakymą Nr. VA-1

Papildyta priedu:

Nr. VA-1, 2014-01-08, paskelbta TAR 2014-01-15, i. k. 2014-00203

Pakeitimai:

1.

Valstybinė mokesčių inspekcija prie Lietuvos Respublikos finansų ministerijos, Įsakymas

Nr. VA-84, 2005-12-15, Žin., 2005, Nr. 151-5576 (2005-12-29), i. k. 1052055ISAK000VA-84

Dėl Valstybinės mokesčių inspekcijos prie Lietuvos Respublikos finansų ministerijos viršininko 2004 m. liepos 26 d. įsakymo Nr. VA-145 "Dėl Metinės A klasės išmokų, nuo jų išskaičiuoto ir sumokėto pajamų mokesčio deklaracijos formos, jos priedų formų bei jų pildymo ir teikimo taisyklių patvirtinimo" pakeitimo

2.

Valstybinė mokesčių inspekcija prie Lietuvos Respublikos finansų ministerijos, Įsakymas

Nr. VA-46, 2006-05-17, Žin., 2006, Nr. 59-2111 (2006-05-25), i. k. 1062055ISAK000VA-46

Dėl Valstybinės mokesčių inspekcijos prie Lietuvos Respublikos finansų ministerijos viršininko 2004 m. liepos 26 d. įsakymo Nr. VA-145 "Dėl Metinės A klasės išmokų, nuo jų išskaičiuoto ir sumokėto pajamų mokesčio deklaracijos formos, jos priedų formų bei jų pildymo ir teikimo taisyklių patvirtinimo" pakeitimo

3.

Valstybinė mokesčių inspekcija prie Lietuvos Respublikos finansų ministerijos, Įsakymas

Nr. VA-71, 2006-09-15, Žin., 2006, Nr. 105-4033 (2006-09-30), i. k. 1062055ISAK000VA-71

Dėl Valstybinės mokesčių inspekcijos prie Lietuvos Respublikos finansų ministerijos viršininko 2004 m. liepos 26 d. įsakymo Nr. VA-145 "Dėl Metinės A klasės išmokų, nuo jų išskaičiuoto ir sumokėto pajamų mokesčio deklaracijos formos, jos priedų formų bei jų pildymo ir teikimo taisyklių patvirtinimo" pakeitimo

4.

Valstybinė mokesčių inspekcija prie Lietuvos Respublikos finansų ministerijos, Įsakymas

Nr. VA-88, 2006-12-01, Žin., 2006, Nr. 135-5130 (2006-12-12), i. k. 1062055ISAK000VA-88

Dėl Valstybinės mokesčių inspekcijos prie Lietuvos Respublikos finansų ministerijos viršininko 2004 m. liepos 26 d. įsakymo Nr. VA-145 "Dėl Metinės A klasės išmokų, nuo jų išskaičiuoto ir sumokėto pajamų mokesčio deklaracijos formos, jos priedų formų bei jų pildymo ir teikimo taisyklių patvirtinimo" pakeitimo

5.

Valstybinė mokesčių inspekcija prie Lietuvos Respublikos finansų ministerijos, Įsakymas

Nr. VA-75, 2007-12-10, Žin., 2007, Nr. 134-5450 (2007-12-18), i. k. 1072055ISAK000VA-75

Dėl Valstybinės mokesčių inspekcijos prie Lietuvos Respublikos finansų ministerijos viršininko 2004 m. liepos 26 d. įsakymo Nr. VA-145 "Dėl Metinės A klasės išmokų, nuo jų išskaičiuoto ir sumokėto pajamų mokesčio deklaracijos formos, jos priedų formų bei jų pildymo ir teikimo taisyklių patvirtinimo" pakeitimo

6.

Valstybinė mokesčių inspekcija prie Lietuvos Respublikos finansų ministerijos, Įsakymas

Nr. VA-80, 2008-12-31, Žin., 2009, Nr. 5-143 (2009-01-15), i. k. 1082055ISAK000VA-80

Dėl Valstybinės mokesčių inspekcijos prie Lietuvos Respublikos finansų ministerijos viršininko 2004 m. liepos 26 d. įsakymo Nr. VA-145 "Dėl Metinės A klasės išmokų, nuo jų išskaičiuoto ir sumokėto pajamų mokesčio deklaracijos formos, jos priedų formų bei jų pildymo ir teikimo taisyklių patvirtinimo" pakeitimo

7.

Valstybinė mokesčių inspekcija prie Lietuvos Respublikos finansų ministerijos, Įsakymas

Nr. VA-88, 2009-12-02, Žin., 2009, Nr. 146-6542 (2009-12-10), i. k. 1092055ISAK000VA-88

Dėl Valstybinės mokesčių inspekcijos prie Lietuvos Respublikos finansų ministerijos viršininko 2004 m. liepos 26 d. įsakymo Nr. VA-145 "Dėl Metinės A klasės išmokų, nuo jų išskaičiuoto ir sumokėto pajamų mokesčio deklaracijos FR0573 formos, jos FR0573A, FR0573U priedų pildymo ir teikimo taisyklių patvirtinimo" pakeitimo

8.

Valstybinė mokesčių inspekcija prie Lietuvos Respublikos finansų ministerijos, Įsakymas

Nr. VA-6, 2011-01-14, Žin., 2011, Nr. 8-374 (2011-01-20); Žin., 2011, Nr. 14-0 (2011-02-03), i. k. 1112055ISAK0000VA-6

Dėl Valstybinės mokesčių inspekcijos prie Lietuvos Respublikos finansų ministerijos viršininko 2004 m. liepos 26 d. įsakymo Nr. VA-145 "Dėl Metinės A klasės išmokų, nuo jų išskaičiuoto ir sumokėto pajamų mokesčio deklaracijos FR0573 formos, jos FR0573A, FR0573U priedų pildymo ir teikimo taisyklių patvirtinimo" pakeitimo

9.

Valstybinė mokesčių inspekcija prie Lietuvos Respublikos finansų ministerijos, Įsakymas

Nr. VA-108, 2012-12-06, Žin., 2012, Nr. 143-7423 (2012-12-11), i. k. 1122055ISAK00VA-108

Dėl Valstybinės mokesčių inspekcijos prie Lietuvos Respublikos finansų ministerijos viršininko 2004 m. liepos 26 d. įsakymo Nr. VA-145 "Dėl Metinės A klasės išmokų, nuo jų išskaičiuoto ir sumokėto pajamų mokesčio deklaracijos FR0573 formos, jos FR0573A, FR0573U priedų pildymo ir teikimo taisyklių patvirtinimo" pakeitimo

10.

Valstybinė mokesčių inspekcija prie Lietuvos Respublikos finansų ministerijos, Įsakymas

Nr. VA-1, 2014-01-08, paskelbta TAR 2014-01-15, i. k. 2014-00203

Dėl Valstybinės mokesčių inspekcijos prie Lietuvos Respublikos finansų ministerijos viršininko 2004 m. liepos 26 d. įsakymo Nr. VA-145 "Dėl Metinės A klasės išmokų, nuo jų išskaičiuoto ir sumokėto pajamų mokesčio deklaracijos FR0573 formos, jos FR0573A, FR0573U priedų pildymo ir teikimo taisyklių patvirtinimo“ pakeitimo

11.

Valstybinė mokesčių inspekcija prie Lietuvos Respublikos finansų ministerijos, Įsakymas

Nr. VA-20, 2014-04-02, paskelbta TAR 2014-04-02, i. k. 2014-03989

Dėl Valstybinės mokesčių inspekcijos prie Lietuvos Respublikos finansų ministerijos viršininko 2004 m. liepos 26 d. įsakymo Nr. VA-145 ,,Dėl Metinės A klasės išmokų, nuo jų išskaičiuoto ir sumokėto pajamų mokesčio deklaracijos FR0573 formos, jos FR0573A, FR0573U priedų pildymo ir teikimo taisyklių patvirtinimo“ pakeitimo

12.

Valstybinė mokesčių inspekcija prie Lietuvos Respublikos finansų ministerijos, Įsakymas

Nr. VA-151, 2014-11-25, paskelbta TAR 2014-11-25, i. k. 2014-17926

Valstybinės mokesčių inspekcijos prie Lietuvos Respublikos finansų ministerijos viršininko įsakymas dėl Valstybinės mokesčių inspekcijos prie Lietuvos Respublikos finansų ministerijos viršininko 2004 m. liepos 26 d. įsakymo Nr. VA-145 ,,Dėl Metinės A klasės išmokų, nuo jų išskaičiuoto ir sumokėto pajamų mokesčio deklaracijos FR0573 formos, jos FR0573A, FR0573U priedų pildymo ir teikimo taisyklių patvirtinimo“ pakeitimo

13.

Valstybinė mokesčių inspekcija prie Lietuvos Respublikos finansų ministerijos, Įsakymas

Nr. VA-74, 2015-10-01, paskelbta TAR 2015-10-01, i. k. 2015-14614

Dėl Valstybinės mokesčių inspekcijos prie Lietuvos Respublikos finansų ministerijos viršininko 2004 m. liepos 26 d. įsakymo Nr. VA-145 „Dėl Metinės A klasės išmokų, nuo jų išskaičiuoto ir sumokėto pajamų mokesčio deklaracijos FR0573 formos, jos FR0573A, FR0573U priedų pildymo ir teikimo taisyklių patvirtinimo“ pakeitimo